CELEX: 32014D0847
Language: et
Date: 2014-11-26 00:00:00
Title: 2014/847/EL, Euratom: Komisjoni rakendusotsus, 26. november 2014 , millega muudetakse otsust 90/176/Euratom, EMÜ, millega lubatakse Prantsusmaal jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2014) 8928 all)

28.11.2014   
            
            
               ET
            
            
               Euroopa Liidu Teataja
            
            
               L 343/39
            
         KOMISJONI RAKENDUSOTSUS,
   26. november 2014,
   millega muudetakse otsust 90/176/Euratom, EMÜ, millega lubatakse Prantsusmaal jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
   
      
         (teatavaks tehtud numbri C(2014) 8928 all)
      
   
   (Ainult prantsuskeelne tekst on autentne)
   
      (2014/847/EL, Euratom)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist lõiku,
   ning arvestades järgmist:
   
               (1)
            
            
               Nõukogu direktiivi 2006/112/EÜ (2) artikli 371 kohaselt võib Prantsusmaa säilitada selle direktiivi X lisa B osas nimetatud tehingute suhtes maksuvabastuse, kui ta oli need tehingud maksust vabastanud 1. jaanuaril 1978. Kõnealuseid tehinguid tuleb arvesse võtta käibemaksupõhiste omavahendite baasi kindlaksmääramisel.
            
         
               (2)
            
            
               Oma 30. aprilli 2014. aasta vastuses komisjoni 26. veebruari 2014. aasta kirjale käibemaksupõhiste omavahendite kontrollimise lihtsustamise kohta (3) taotles Prantsusmaa komisjonilt luba kasutada eelarveaastatel 2014–2020 direktiivi 2006/112/EÜ X lisa B osa punktides 2 ja 10 osutatud tehingute puhul käibemaksupõhiste omavahendite baasi arvutamisel kindlaid protsendimäärasid vahebaasist. Need protsendimäärad on Prantsusmaal aastaid muutumatuna püsinud. Seepärast tuleks Prantsusmaal lubada käibemaksupõhiste omavahendite baasi arvutamiseks kasutada kindlaid protsendimäärasid vastavalt komisjoni saadetud kirjale.
            
         
               (3)
            
            
               Läbipaistvuse ja õiguskindluse huvides on asjakohane loa kohaldatavust ajaliselt piirata.
            
         
               (4)
            
            
               Seepärast tuleks komisjoni otsust 90/176/Euratom, EMÜ (4) vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsusesse 90/176/Euratom, EMÜ lisatakse järgmised artiklid 2a ja 2b:
   
      „Artikkel 2a
      Erandina käesoleva otsuse artikli 2 lõikest 2 lubatakse Prantsusmaal käibemaksupõhiste omavahendite baasi arvutamisel alates 1. jaanuarist 2014 kuni 31. detsembrini 2020 direktiivi 2006/112/EÜ (5) X lisa B osa punktis 2 osutatud tehingute (vabakutselised) puhul kasutada protsendimäära 0,004 % vahebaasist.
      Artikkel 2b
      Erandina käesoleva otsuse artikli 2 lõikest 4 lubatakse Prantsusmaal käibemaksupõhiste omavahendite baasi arvutamisel alates 1. jaanuarist 2014 kuni 31. detsembrini 2020 direktiivi 2006/112/EÜ X lisa B osa punktis 10 osutatud tehingute (reisijatevedu) puhul kasutada protsendimäära 0,11 % vahebaasist.
   
   Artikkel 2
   Käesolev otsus on adresseeritud Prantsuse Vabariigile.
   
      Brüssel, 26. november 2014
      
         
            Komisjoni nimel
         
         
            asepresident
         
         Kristalina GEORGIEVA
      
   
   
      (1)  EÜT L 155, 7.6.1989, lk 9.
   
      (2)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).
   
      (3)  Ares(2014)507744
   
      (4)  Komisjoni otsus 90/176/Euratom, EMÜ, 23. märts 1990, millega lubatakse Prantsusmaal jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 22).
   
      (5)  Nõukogu direktiiv 2006/112/EÜ, 28. november 2006, mis käsitleb ühist käibemaksusüsteemi (ELT L 347, 11.12.2006, lk 1).”